sagorsarker/bangla-wikipedia huggingface dataset:
বড়া

বড়া () ভারতীয় উপমহাদেশের তেলে ভাজা জলখাবারের একটি পদ। বিভিন্ন ধরনের বড়া রয়েছে, যেমন কাটলেট, ডোনাট, ডাম্পলিং ইত্যাদি। এই খাবারের বিকল্প নামগুলির মধ্যে রয়েছে ওয়াড়া, বাড়ে, বাড়াই, ওয়াড়েহ।
বিভিন্ন ধরনের বড়া কলাই থেকে শুরু করে (যেমন: দক্ষিণ ভারতের মেদু বড়া) আলু পর্যন্ত (যেমন: পশ্চিম ভারতের বাটাটা বড়া) নানারকম উপকরণ থেকে তৈরি করা হয়। এগুলি প্রায়শই একটি প্রাতঃরাশের পদ বা একটি জলখাবার হিসাবে পরিবেশন করা হয়, এবং অন্যান্য খাবারের সাথেও এটি ব্যবহৃত হয় (যেমন: দই বড়া এবং বড়া পাও)।
কে.টি. আচ্য'র মতে, ১০০ খ্রিস্টপূর্ব - ৩০০ খ্রিস্টাব্দে প্রাচীন তামিলদের মধ্যে বড়া জনপ্রিয় ছিল। বড়াকে এর ধরন "ভাটাকা" হিসেবে উল্লেখ রয়েছে ১২তম শতাব্দীর সংষ্কৃত বিশ্বকোষ "মানাসোলাসা"-তে, যেটি তৃতীয় সোমেশ্বর কর্তৃক প্রণীত, যিনি বর্তমান কর্ণাটক থেকে শাসন করেছিলেন। বিহার ও উত্তরপ্রদেশের বর্তমান রাজ্যগুলির প্রাচীন সাহিত্যে বড়া এবং "মুনগৌড়ার" (মুগ থেকে তৈরি একটি বড়া) উল্লেখ রয়েছে।
উত্তর প্রদেশ এবং বিহার থেকে প্রচুর অভিবাসী ত্রিনিদাদ ও টোবাগো, গায়ানা, সুরিনাম, দক্ষিণ আফ্রিকা, মরিশাস, এবং ফিজিতে উনবিংশ শতকের মধ্যভাগে এবং বিংশ শতকের শুরুর দিকে চুক্তিভিত্তিক শ্রমিক হিসাবে স্থানান্তরিত হয়েছিল। এই দেশগুলিতে "বড়া" ভারতীয় খাবারের একটি গুরুত্বপূর্ণ অংশে পরিণত হয়েছিল। ত্রিনিদাদ ও টোবাগোতে বড়া তাদের অন্যতম বিখ্যাত স্ট্রিটফুড (পথখাবার) ডাবলস এর অংশীভূত হয়ে ওঠেছে। ডাবলস-এ চানা দিয়ে পরিপূর্ণ দুইটি বড়া দিয়ে পরিবেশন করা হয় এবং উপরে চাটনি বা আচার দেওয়া হয়।
বড়া কলাই, সাগু বা আলু দিয়ে তৈরি হতে পারে। সাধারণত কলাইয়ের সাথে অড়হর, ছোলা, মাষকলাই এবং মুগ অন্তর্ভুক্ত থাকে। স্বাদ এবং পুষ্টির মান বাড়াতে শাকসবজি ও অন্যান্য উপাদানও সাথে যুক্ত করা হয়।
কলাই-ভিত্তিক বড়ার জন্য, কলাইগুলো ("ডাল") পানি দিয়ে ভিজিয়ে রাখা হয় এবং তারপরে একটি পিটালি দিয়ে সুগুলো চূর্ণ করা হয়। তবে ভালো হয় সাথে অন্য উপকরণ যেমন জিরা, পেঁয়াজ, বারসুঙ্গা, লবণ, মরিচ বা লবঙ্গ দানা দিয়ে তৈরি করা হলে। দোকানগুলিতে বড়াগুলোকে আকারে বড় এবং ফুলকো করার জন্য প্রায়শই মশলায় আদা এবং বেকিং সোডা যুক্ত করা হয়। এর পরে মিশ্রণটিকে বিভিন্ন আকার দেওয়া হয় এবং কড়া ভাজা হয়, ফলস্বরূপ মুচমুচে এবং তুলতুলে বড়া তৈরি হয়।
বড়া প্রায়শই জলখাবার হিসাবে বা অন্য খাবারের অংশ হিসাবে খাওয়া হয়। রেস্তোঁরাগুলিতে এটি আলাদা পদ হিসাবে নেওয়া যেতে পারে, তবে এটি মূল খাবার নয়। এগুলি ভাজার পর গরম এবং মুচমুচে অবস্থায় খাওয়া হয়। বড়া'র সাথে পরিবেশন করা হয় সাম্বার, চাটনি এবং দই।
মেদু বড়া সাধারণত মূল খাবার ধোসা, ইডলি, অথবা পোঙ্গালের সাথে পরিবেশিত হয়। সাম্বার এবং নারকেল চাটনিগুলি মেদু বড়ার প্রধান সহকারী উপাদান।
আবুল কাশেম সরকার

আবুল কাশেম সরকার বাংলাদেশের নাটোর জেলার রাজনীতিবিদ ও ব্যবসায়ী যিনি নাটোর-৪ আসনের সংসদ সদস্য ছিলেন।
আবুল কাশেম সরকার ১৯৫৬ সালে নাটোর জেলায় জন্মগ্রহণ করেন।
আবুল কাশেম সরকার জাতীয় পার্টির কেন্দ্রীয় কমিটির যুগ্ম সাংগঠনিক সম্পাদক। তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নাটোর-৪ (গুরুদাসপুর-বড়াইগ্রাম) আসন থেকে সংসদ সদস্য নির্বাচিত হয়েছিলেন।
নষ্টনীড় (১৯৫১-এর চলচ্চিত্র)

নষ্টনীড় হল একটি জনপ্রিয় বাংলা চলচ্চিত্র যা পরিচালনা করেন পশুপতি চ্যাটার্জি। এই চলচ্চিত্রটি ১৯৫১ সালে এম পি প্রডাকশনস ব্যানারে মুক্তি পেয়েছিল এবং সংগীত পরিচালনা করেছেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন সুনন্দা ব্যানার্জি, উত্তম কুমার, কমল মিত্র, ধীরাজ দাস এবং করবী গুপ্ত।
শাপলা মিডিয়া

শাপলা মিডিয়া হচ্ছে একটি বাংলাদেশী চলচ্চিত্র প্রযোজনা ও পরিবেশনা সংস্থা। এটির প্রতিষ্ঠাতা সেলিম খান। ২০১৮ সালে শাকিব খান অভিনীত "আমি নেতা হবো" চলচ্চিত্রের মাধ্যমে যাত্রা শুরু করে প্রতিষ্ঠানটি, যা ভারতীয় উৎপাদন ও বিতরণকারী প্রতিষ্ঠান এসকে মুভিজের সঙ্গে যৌথভাবে প্রযোজনা করে প্রতিষ্ঠানটি।
২০২০ সালে শাপলা মিডিয়া প্রযোজিত কমান্ডো সিনেমার টিজার মুক্তি পায়, যাতে ইসলাম ধর্মের পবিত্র কালেমাকে জড়িয়ে বিতর্কের সৃষ্টি হয়। বাংলাদেশের ইসলামি পণ্ডিতরা এই চলচ্চিত্রে ইসলামকে অবমাননা করা হয়েছে বলে অভিযোগ করেন এবং এটিকে ইসলামবিরোধী আন্তর্জাতিক ষড়যন্ত্রের অংশ হিসেবে আখ্যায়িত করেন। ব্যাপক সমালোচনার মুখে ক্ষমা চেয়ে টিজারটি সরিয়ে নেওয়া হয়। চাঁদপুরে সিনেমাটির কয়েকটি দৃশ্যের চিত্রগ্রহণ হওয়ার থাকলেও চাঁদপুরের স্থানীয় লোকজন চলচ্চিত্রটিকে ইসলামবিদ্বেষী আখ্যা দিয়ে কোনোভাবেই চাঁদপুরে এটির চিত্রগ্রহণ করতে দেওয়া হবে না বলে ঘোষণা দেয়।
আর্থ্রস্কোপি

আর্থ্রস্কোপি হল খুবই ক্ষুদ্রায়তনের অস্ত্রোপচার পদ্ধতি যেখানে হাড়ের সংযোগস্থলে খুব ছোট ছিদ্র দিয়ে আর্থ্রোস্কোপ প্রবেশের মাধ্যমে সমস্যা নিরূপণ ও কিছু কিছু সময় ক্ষয়ক্ষতিও সারানো হয়। আর্থ্রোস্কোপ হল এক ধরনের এন্ডস্কোপ বা সিলিন্ডার অথবা টিউবাকৃতির আলোক যন্ত্র বিশেষ, যা হাড়ের সংযোগস্থলের খুব ছোট ছিদ্রের মধ্য দিয়ে প্রবেশ করানো হয়। হাঁটুর লিগামেন্ট (এন্টেরিওর ক্রুসিয়েট লিগামেন্ট বা এসিএল) পুনর্গঠনের সময় আর্থস্কোপি করা হয়ে থাকে।
নী আর্থ্রস্কোপি, বা হাঁটুর আর্থ্রস্কোপি অস্ত্রোপচার, এক ধরনের অস্ত্রোপচার যা আরথ্রস্কোপিরমাধ্যমে করা হয়ে থাকে।
এটা পূর্বে ব্যবহৃত আর্থ্রটমি বা ধ্রুপদী মুক্ত অস্ত্রোপচার (ক্লাসিক ওপেন সার্জারী) কে প্রতিস্থাপন করেছে। হাড়ের চিকিৎসার ক্ষেত্রে আর্থ্রস্কোপিক হাঁটুর অস্ত্রোপচার খুবই প্রচলিত একটি চিকিৎসা পদ্ধতি। প্রতি বছর প্রায় ২০ লক্ষ আর্থ্রস্কোপিক হাঁটুর অস্ত্রোপচার করা হয়। হাঁটুর মেনিসকাসে আঘাতপ্রাপ্তি এবং এসিএল বা হাঁটুর লিগামেন্ট পুনর্গঠনে বহুল ব্যবহৃত একটি পদ্ধতি হল আর্থ্রস্কোপি।
মধ্যবয়স্ক থেকে বৃদ্ধবয়স্ক লোকের ছিঁড়ে যাওয়া মেনিসকাস অপসারণে যদিও আর্থ্রস্কোপি বহুল ব্যবহৃত হয়, তবুও এর মাধ্যমে প্রাপ্ত ফলাফলের উপযুক্ততা সম্পর্কে বৈজ্ঞানিক প্রমাণের অভাব রয়েছে।
একটি সাধারণ হাঁটুর আর্থ্রস্কোপিক অস্ত্রোপচারে হাঁটুর হাড়ের সংযোগস্থলের খুব ছোট ছিদ্র দিয়ে ফাইবার অপটিক্যাল ক্যামেরা (আর্থ্রস্কোপ) প্রবেশ করানো হয়। ছিদ্রের দৈর্ঘ্য হয় ৪ মিলিমিটার (১/৮ ইঞ্চি)। চাক্ষুষ অনুসন্ধানের জন্য এবং অস্ত্রোপচার চালাবার জন্য প্রয়োজনীয় ক্ষুদ্রাতিক্ষুদ্র যন্ত্রপাতি প্রবেশের জন্য আরো বড় ছিদ্র করা হতে পারে।
প্রথমদিকে পশ্চাৎদেশের কোন অজানা বা অনির্ণীত ব্যথার পরীক্ষা-নিরীক্ষার জন্য পশ্চাৎদেশে আর্থ্রস্কোপি করা হত। তবে বর্তমানে পশ্চাৎদেশের হাড়ের সংযোগের ভিতর ও বাহির উভয়ের সমস্যার চিকিৎসায় আর্থ্রস্কোপি বহুলভাবে ব্যবহৃত হয়।
অজয়-অতুল

অজয়-অতুল হলেন ভারতীয় সঙ্গীত পরিচালক যুগল। তারা দুইভাই অজয় গোগাভালে (জন্ম ২১ আগস্ট ১৯৭৬) ও অতুল গোগাভালে (১১ সেপ্টেম্বর ১৯৭৪)। ২০০৮ সালে অজয়-অতুল মারাঠি চলচ্চিত্র "জোগওয়া"-এর সঙ্গীতের জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) অর্জন করেন। ২০১৫ সালে "ফোর্বস ইন্ডিয়া"র তারকা ১০০ তালিকায় তাদের অবস্থান ছিল ৮২। তারা প্রথম ভারতীয় সঙ্গীত পরিচালক যারা "সৈরাট" চলচ্চিত্রের জন্য হলিউডের সনি স্কোরিং স্টুডিওজে তাদের সঙ্গীতের রেকর্ড করেন।
তারা একাধিক উল্লেখযোগ্য হিন্দি চলচ্চিত্রের গানের সুর করেছেন, তন্মধ্যে রয়েছে "সিংঘাম" (২০১১), "অগ্নিপথ" (২০১২), "পিকে" (২০১৪) ও "ব্রাদার্স" (২০১৫)। এছাড়া তাদের সুরারোপিত উল্লেখযোগ্য মারাঠি চলচ্চিত্র হল "নটরং" (২০১০), "ফান্ড্রি" (২০১৩), "লাই ভারি", ও "সৈরাট" (২০১৬)। তারা রণবীর কাপুর অভিনীত "শমশেরা", অমিতাভ বচ্চন অভিনীত "ঝুন্দ" ও সুজিত সরকার পরিচালিত "সরদার উদম সিং" এবং নাগরাজ মঞ্জুলের বহুল প্রত্যাশিত ছত্রপতি শিবাজি মহারাজ মহাগাথা ত্রয়ীতে কাজ করছেন।
অতুল গোগাভালে ১৯৭৪ সালের ১১ই সেপ্টেম্বর এবং অজয় গোগাভালে ১৯৭৬ সালের ২১শে আগস্ট জন্মগ্রহণ করেন। তাদের পিতা অশোক গোগাভালে পুনের আলন্দির কর বিভাগের কর্মকর্তা। তারা দুজনেই মহারাষ্ট্র রাজ্যের পুনে শহরে জন্মগ্রহণ করেন। তাদের পিতার বদলির চাকরির কারণে পুনেসহ মহারাষ্ট্রের কয়েকটি ছোটো গ্রামে তথা জুন্নর ও শিরুরে তাদের শৈশব কাটে।
শৈশবে পড়াশোনাতে তাদের বিশেষ মনোযোগ ছিল না। কিন্তু বিদ্যালয়ে থাকা অবস্থাতেই সঙ্গীতের প্রতি তাদের আগ্রহ জন্মে। এই সময়ে তারা সঙ্গীত নিয়ে বিভিন্ন নিরীক্ষা শুরু করেন। এক এনসিসি প্রতিযোগিতায় অজয় একটি বিদ্যমান সুর ভিন্নভাবে পরিবেশন করেন এবং তারা তাদের নিরীক্ষার জন্য পুরস্কৃত হন। এই সাফল্য তাদের সঙ্গীত জগতে আরও সম্ভাবনার দ্বার উন্মুক্ত করে দেয়।
লেংডন

চাই রে ফা চাং ডাম ঙি রিং লেংডন (সংক্ষেপে: লেংডন, বা ফা নুরু ফুরা লেংডন, ইংরাজী: Lengdon) আহোমদের পূর্বপুরুষ এবং চাং বংশের সম্রাট ছিলেন যিনি মৌঙ ফি বা চুং কোব (মধ্য সাম্রাজ্য প্রাচীন চীনদেশের) সাম্রাজ্যের শাসক ছিলেন। তাঁর বাবা সম্রাট চেং নুঙ একজন মহান শাসক ছিলেন। সম্রাট চেং নুঙের পুত্রের নাম ছিল হাং-টি এবং হাং-টি পরে গিয়ে মৌঙ ফির শাসনভার লাভ করেন এবং লেংডন বলে খ্যাত হন। হাং-টি শব্দের অর্থ হল স্বর্গপুত্র। হাং-টি খুব শান্তিপ্রিয় ছিলেন। তাঁর একটি বাগিচা ছিল যাকে গরুড় পক্ষী বাঁশ তৈরি করেছিল এবং রাজকারেং-এর মুধত ছাকৈছকুবা চরা গান গেয়েছিল বলে লোককথা প্রচলিত। তিনি প্রকৃতির শক্তি অর্থাৎ ফির উপাসনার জন্য অতি বৃহৎ একটি হ'-ফি নির্মাণ করেছিলেন।
তিনি ৭৭ বছর বয়স পর্যন্ত মৌঙ ফিতে শাসন করেছিলেন। তাঁর পত্নী অর্থাৎ মৌঙ ফির সম্রাজ্ঞী পাট পলুর উৎপাদন করার দায়িত্ব নিয়েছিলেণ। সেজন্য তিনি হ'-ফির উত্তর দিকের নুনি পলুর একটি উদ্যান গড়ে তুলেছিলেন যাকে সম্রাজ্ঞীর বন বলা হত এবং দক্ষিণ দিকের একটি উদ্যান ছিল যেখানে ফলমূল মাষ গম ইত্যাদি উৎপাদন করেছিলেন এবং এগুলি সম্রাজ্ঞী এবং অন্যান্য মহিলারা দেখাশুনা করেছিলেন। তাঁর ভাইয়ের নাম ছিল থেন খাম। থেন খামের দুই পুত্র আই খুনলুং এবং ঙি খুনলাইকে নিম্ন অঞ্চলে (বর্তমানের দক্ষিণ চীন) শাসন করতে লেংডনে পাঠান এবং তাঁরাই টাই সভ্যতার অগ্রগতি ঘটান। তাঁর একশো বছর বয়সে মৃত্যু ঘটেছিল।
কাউন্টার টেররিজম অ্যান্ড ইন্টেলিজেন্স ব্যুরো

কাউন্টার টেররিজম অ্যান্ড ইন্টেলিজেন্স ব্যুরো, যা সাধারণভাবে সিটিআইবি নামে পরিচিত, এটি ডিজিএফআই, সিআইএ এবং বিশ্বের অন্যান্য বিশেষ বাহিনী দ্বারা প্রশিক্ষিত প্রতিরক্ষা গোয়েন্দা মহাপরিদপ্তরের একটি উচ্চমাপের গোপনীয় গোয়েন্দা ইউনিট। এই ইউনিটকে সন্ত্রাস মোকাবেলা, বাংলাদেশকে অভ্যন্তরীণ বা বহিরাগত হুমকি এবং জঙ্গি হামলার বিষয়ে তথ্য সংগ্রহের দায়িত্ব দেওয়া হয়। ২০০৬ সালে সিটিআইবি গঠনের পর থেকে বাংলাদেশে সন্ত্রাসী কার্যক্রম হ্রাস পেয়েছে।
কাউন্টার টেররিজম অ্যান্ড ইন্টেলিজেন্স ব্যুরো পরিচালনার জন্যে একজন পরিচালক রয়েছেন। যিনি ডিজিএফআইকে তার সংস্থার কার্যকুমের ওপর রিপোর্ট করেন। বর্তমানে সিটিআইবির নেতৃত্বে ব্রিগেডিয়ার জেনারেল এস এম মতিউর রহমান রয়েছেন। ২২ অক্টোবর ২০১৩ তারিখে দ্বিপাক্ষিক সহযোগিতা বৃদ্ধির জন্য যুক্তরাষ্ট্র ও বাংলাদেশ একটি সন্ত্রাসবাদ প্রতিরোধে সহযোগিতা চুক্তি স্বাক্ষর এ সংস্থাটির মাধ্যমে করা হয়েছে। 
ডিজিএফআই এবং যুক্তরাষ্ট্রের কেন্দ্রীয় সরকারের আওতাধীন একটি বেসামরিক গোয়েন্দা সংস্থা সিআইএ -এর সাথে যৌথ প্রশিক্ষণ রয়েছে CTIB।
জৈব বালাইনাশক

জৈব বালাইনাশক বলতে সেইসব প্রাকৃতিক জৈব পদার্থ বা জীবকে বোঝায়, যেগুলি বালাই হিসেবে পরিগণিত জীবসমূহের ক্ষতি করে, সেগুলিকে হত্যা করে কিংবা সেগুলিকে বিকর্ষণ করে। জৈব বালাইনাশকগুলিকে উদ্ভিদ, ব্যাকটেরিয়া ও অন্যান্য অণুজীব, ছত্রাক, নিমাটোড, ইত্যাদি থেকে আহরণ করা হতে পারে। এগুলি সমন্বিত বালাই ব্যবস্থাপনা কর্মসূচিগুলির একটি অংশ। কৃত্রিম সংশ্লেষিত উদ্ভিদ সুরক্ষা দ্রব্যগুলির ব্যবহারিক বিকল্প হিসেবে এগুলি অনেকের দৃষ্টি আকর্ষণ করেছে।
জৈব বালাইনাশকগুলিকে মূলত তিনটি প্রকারে ভাগ করা হয়।
১. অণুজীবীয় জৈব বালাইনাশক: এই বালাইনাশকগুলি বিভিন্ন প্রকার অনুজীব থেকে তৈরি করা হয়ে থাকে। যেমন:- ভাইরাস, ব্যাকটেরিয়া, ছত্রাক, প্রোটোজোয়া ইত্যাদি। মাইক্রোবিয়াল বায়োপেস্টিসাইড বিভিন্ন প্রকার কীট বা পোকা-মাকড় দমনে গুরুত্বপূর্ণ ভূমিকা পালন করে। বিশ্বে সর্বাধিক ব্যবহৃত মাইক্রোবিয়াল বায়োপেস্টিসাইড হলো বিটি টক্সিন বা বিটি প্রোটিন যা "Bacillus thuringiensis" নামক এক প্রকার ব্যাকটেরিয়া থেকে তৈরি।
¡¡. জৈবরাসায়নিক বালাইনাশক: এই বালাইনাশক বিভিন্ন ধরনের প্রাকৃতিক উপাদান থেকে তৈরি যা আশেপাশের পরিবেশকে বিষাক্ত না করে পোকা-মাকড় দমনে সহায়তা করে যেখানে শুধু রাসায়নিক বালাইনাশক পরিবেশের ক্ষতি সাধন করে।বিভিন্ন প্রকার সুগন্ধি গাছের নির্যাস বায়োপেস্টিসাইড হিসেবে কাজ করে।
¡¡¡.উদ্ভিদ-একীভূত সুরক্ষাদায়ক (প্লান্ট ইনকর্পোরেটেড প্রোটেকট্যান্ট বা পিপস): এই বালাইনাশকগুলো সেই সকল পদার্থ যা উদ্ভিদের জীনগত পরিবর্তনের মাধ্যমে তৈরি করা হয়।যেমন:- বিটি প্রোটিন উৎপন্নকারী জীন উদ্ভিদে সংযোগ করার মাধ্যমে উদ্ভিদে সরাসরি বিটি প্রোটিন উৎপন্ন করা যায়। তাদের ব্যবহার বিতর্কিত বিশেষ করে ইউরোপীয় দেশগুলোতে।
কৃষিক্ষেত্রে সর্বপ্রথম উদ্ভিদের নির্যাস ব্যবহার করা হয়েছিল জৈব বালাইনাশক হিসেবে। ইতিহাস বলে ১৭ শতকের দিকে প্লাম বিটল (বরই জাতীয় গাছের পোকা) দমনের জন্য নিকোটিন ব্যবহার করা হতো। আনুমানিক ১৮৩৫ সালের দিকে আগাস্তিন ব্যাসি দেখান যে হোয়াইট-মাস্কেডিন ছত্রাক ("Bauveria bassiana)" সিল্ক ওয়ার্মে সংক্রমণ ঘটাতে সক্ষম। ১৯ শতকের দিকে খনিজ তেলগুলোকে উদ্ভিদ সংরক্ষণের বিবরণী পাওয়া যায়। ২০ শতকের শুরুর দিকে কৃষিক্ষেত্রে গবেষণার পরিমাণ বৃদ্ধি পেয়েছে এবং বেশ কিছু বালাইনাশক তৈরি করা হয়েছে যা এখন ব্যবহার করা হচ্ছে। ১৯০১ সালে জাপানি জীববিজ্ঞানী সিগেটেন ইসিওয়াটা, সিল্ক ওয়ামে প্রাপ্ত "Bacillus thiringiensis" (BT) ব্যাকটেরিয়া থেকে বিটি প্রোটিনকে পৃথক করেন। ১৯২০ সালের দিকে ফ্রান্স প্রথম বিটি প্রোটিনকে বায়োপেস্টিসাইড হিসেবে ব্যবহার করা শুরু করে।
সকল বায়োপেস্টিসাইড একভাবে কাজ করে না।ভিন্ন ভিন্ন পেস্টিসাইড ভিন্ন ভিন্ন পদ্ধতিতে কাজ করে। যেমন:-
• বিভিন্ন প্রকার বায়বীয় এবং অবায়বীয় স্ট্রেস এর প্রভাবে কার্যক্ষমতার পরিবর্তন হতে পারে।
• পোকা দমনের হার রাসায়নিক কীটনাশকের তুলনায় কম।
• কাজ করতে তুলনামূলকভাবে সময় বেশি লাগে।
• যদি পোকা-মাকড় বালাইনাশকের বিরূদ্ধে প্রতিরোধ ক্ষমতা অর্জন করে ফেলে, সেক্ষেত্রে এই বালাইনাশক ঠিকমতো কাজ করতে পারে না।
হিথ স্ল্যাটার

হিথ ওয়ালেস মিলার (জন্ম ১৫ জুলাই ১৯৮৩) একজন আমেরিকান পেশাদার কুস্তিগির এবং অভিনেতা। তিনি বর্তমানে ডাব্লিউডাব্লিউই এর সাথে সম্পৃক্ত আছেন। যেখানে তিনি র ব্র‍্যান্ডের হয়ে হিথ স্ল্যাটার নামে কুস্তি লড়েন।
২০০৪ সালে আত্মপ্রকাশ এর পর ২০০৬ সালে ডাব্লিউডাব্লিউই এর সাথে চুক্তি করেন এবং এর উন্নয়ন সংস্থা ডিপ সাউথ রেসলিং (ডিএসডাব্লিউ) এ কুস্তি লড়া শুরু করেন এবং এরপর "এনএক্সটি" তে কুস্তি লড়া শুরু করেন ২০১০ সালে। তিনি মেইন রোস্টারে কুস্তি লড়া শুরু করেন নেক্সাস এর সাথে। তিনি তিনবারের ডাব্লিউডাব্লিউই ট্যাগ টিম চ্যাম্পিয়ন, জাস্টিন গ্যাব্রিয়েল এর সাথে।
২০১৬ সালে স্ল্যাটার রাইনো এর সাথে ট্যাগ টিম গড়ে তোলেন এবং তার সাথে প্রথম স্ম্যাকডাউন ট্যাগ টিম চ্যাম্পিয়নশিপ জিতে নেন। তিনিই প্রথম কুস্তিগির যে র এবং স্ম্যাকডাউন উভয় চ্যাম্পিয়নশিপ জিতেছেন।
তিনি সর্বমোট চার বার ডাব্লিউডাব্লিউই ট্যাগ টিম চ্যাম্পিয়ন হয়েছেন এবং তার সাথে একবার ডাব্লিউডাব্লিউই ২৪/৭ চ্যাম্পিয়ন হয়েছেন।
হিথ ওয়ালেস মিলার জুলাই ১৫ ১৯৮৩ সালে পিনেভিলা,ওয়েস্ট ভার্জিনিয়ায় জন্মগ্রহণ করেছেন। তিনি তার মা,সৎবাবা এবং নানা-নানির সাথে বড় হয়েছেন।
মিলার (ডাব্লিউডাব্লিউএ৪) কুস্তি স্কলে এ প্রশিক্ষণ গ্রহণ করেছেন এবং ডাব্লিউডাব্লিউএ৪ এর ভিবিন্ন কুস্তি ইভেন্টে কুস্তি লড়েছেন। তাছাড়া তিনি জর্জিয়া ভিত্তিক বিভিন্ন কুস্তি ফেডারেশন এও কুস্তি লড়েছেন।
ডিসেম্বর ২০০৬ সালে মিলার ডাব্লিউডাব্লিউই এর সাথে চুক্তি করেন এবং এদের উন্নয়ন ক্ষেত্র ডিপ সাউদ রেসলিং এ কুস্তি লড়া শুরু করেন।
২০০৭ সালে যখন ডাব্লিউডাব্লিউই ডিএসডাব্লিউ এর সাথে ছিন্ন করেন তখন ডাব্লিউডাব্লিউই তাদের কুস্তিগিরদের এফসিডাব্লিউএ প্রেরণ করেন।
২০০৭ সালে এফসিডাব্লিউএ হ্যাপি আওয়ার নামে টক শো উপস্থাপনা শুরু করেন। জানুয়ারি ২০০৮ সালে অসুস্থ টেড ডায়াবেলিস জুনিয়রকে এফসিডাব্লিউ হেভিওয়েট চ্যাম্পিয়নশিপ এর জন্য চ্যালেঞ্জ ছুড়ে দেন। DiBiase soon forfeited the belt and Miller was declared the champion.
মিলার এবং তার ট্যাগ টিম পার্টনার লিউটিন ফেব্রুয়ারি ১৫,২০০৮ সালে এফসিডাব্লিউ শোতে জন মোরিসন এবং দ্যা মিয এর বিপক্ষেডাব্লিউডাব্লিউই ট্যাগ টিম চ্যাম্পিয়নশিপ ম্যাচ হেরে যান। মিলার এবং তার লিউটিন ফেব্রুয়ারি ২০০৮ সালে ব্র‍্যান্ডন গ্রুমকে হারিয়ে এফসিডাব্লিউ ট্যাগ টিম টুর্নামেন্ট এর ফাইনালে পৌছে যান। ফেব্রুয়ারি ২৩,২০০৮ সালে মিলার এবং লিউটন দ্যা পুরটো রিকান নাইটমেয়ার এর কাছে ফাইনালে হেরে যান। সেপ্টেম্বর ১১ তারিখে জ্য হেনিংস এর সাথে দল গড়ে মিলার এফসিডাব্লিউ ট্যাগ টিম চ্যাম্পিয়নশিপ জিতে নেন। চ্যাম্পিয়ন হয়ে তিনি তার নাম সেবেস্টিয়ান স্ল্যাটার রেখে দেন। অক্টোবর ৩০,২০০৮ সালে স্ল্যাটার এবং হেনিংস দ্যা হার্ট ফাউন্ডেশন এর কাছে খেতাবটি হেরে যান। আগস্ট ১৩,২০০৯ সালে স্ল্যাটার জাস্টিন এঙ্গেলকে হারিয়ে এফসিডাব্লিউ হেভিওয়েট চ্যাম্পিয়নশিপ জিতে নেন। সেপ্টেম্বর ২৪,২০০৯ সালে স্ল্যাটার জাস্টিন এর বিপক্ষে ২ আউট অফ ৩ কাউন্ট ম্যাচ এ খেতাবটি হেরে যান।
আঙ্কুশ বর্ধওয়াজ

আঙ্কুশ বর্ধওয়াজ (জন্ম ১১ ডিসেম্বর, ১৯৯২) একজন ভারতীয় গায়ক । তিনি কোটগড় হিমাচল প্রদেশ থেকে আসেন, এবং বেশ কয়েকটি রিয়ালিটি গান শোতে হাজির হন। তিনি ভারতীয় আইডলের দশম পর্বের প্রতিযোগী ছিলেন, এবং প্রথম রানার আপ জয় করেন । ভারতীয় আইডলের দশম সেঞ্চলে তার কর্মক্ষমতা নিয়ে ভারদজজ মনোযোগ আকর্ষণ করেন। যদিও তিনি ' ইন্ডিয়ান আইডল ' শিরোনাম জিতেছিলেন না, তবুও তিনি প্রথম রানার আপ ছিলেন এবং তার জনপ্রিয় জনপ্রিয়তা এবং ফ্যান-অনুসরণের ফলে লক্ষ লক্ষ লোকের হৃদয় জয় করেছিলেন। 
তিনি ১৯৯১ সালের ১১ ডিসেম্বর হিমাচল প্রদেশের কোটগড়ে সুরেশ এবং কমলেশ ভরদ্বজের জন্মগ্রহণ করেন। তিনি সিমলায় থাকেন। তিনি ১০ বছর বয়স থেকে গান শুরু করেছিলেন।
ভার্ডজাজ হিমাল্ট পাবলিক স্কুল, শিমলাতে উপস্থিত ছিলেন। ২০১৪ সালে তিনি সিলেটের আরজিজিডি কলেজ থেকে বাণিজ্য বিভাগে স্নাতক এবং ২০১৭ সালে এমটি ইউনিভার্সিটি থেকে অর্থায়নে এমবিএ সম্পন্ন করেন। 
২০১১ সালে অনুষ্ঠিত ' "হিমচাল কি আওয়াজের" প্রথম রানার আপ' হওয়ার আগে "ভর্দওয়জ ভয়েস অব হিমালয়গুলির" চূড়ান্ত এক খেলোয়াড় ছিলেন। এরপর তিনি শিমলার সঙ্গীত উৎসবে অভিনয় শুরু করেন, "কুমার কুমার নাইটস" এবং "রফি নাইটসহ" হিমাচল প্রদেশের অন্যান্য গানের প্রতিযোগিতায় অংশগ্রহণ করেন।
"হিমালয়ের ভয়েস" দুই বছর পর, বর্ধওয়াজ গান গাইতে প্রতিযোগিতা জিতেছেন - "সংগম সুর সংগীত Ka" "ঋতু 1" (২০১৩) হিমাচল প্রদেশের "সিডার প্রোডাকশনস" দ্বারা সংগঠিত। তিন বছর পর, তিনি "বেনড্রিল বিগ গোল্ডেন ভয়েস" - "সেশন ৪ এর" শীর্ষ ১০ প্রতিযোগিতার মধ্যে একজন হয়ে ওঠে। অনুষ্ঠানের বিচারক আমল মালিক ও আর্মমান মালিক , যিনি উভয়ই তার গান গেয়েছিলেন। 
২০১০ সালের জুন মাসে ইন্ডিয়ান আইডল সেশন ১০ এর জন্য শ্রুতির পর, তিনি গ্রহণযোগ্য হন। 
অনুষ্ঠানে অন্যান্য শীর্ষ প্রতিযোগীদের সাথে তিনি গান্ধী মোদীর ' স্বচ্ছ ভারত অভিযান ' এবং সু ধাগা থেকে ' "সাব বদিয়ায় হাই" ' গানের প্রচারণা গানের গান গেয়েছিলেন: ভারত তৈরি
রুবেল আহমেদ (ক্রিকেটার)

রুবেল আহমেদ (জন্মঃ ৩ আগস্ট ২০০২) একজন বাংলাদেশী ক্রিকেটার। তিনি ৯ ফেব্রুয়ারি ২০১৮ তারিখে গাজী গ্রুপ ক্রিকেটার্সের হয়ে ২০১৭–১৮ ঢাকা প্রিমিয়ার ডিভিশন লিগে লিস্ট এ অভিষেক করেন।
গুনাহার জমিদার বাড়ি

গুনাহার জমিদার বাড়ি বা সাহেব বাড়ি বগুড়া জেলার প্রত্যন্ত এলাকাতে অবস্থিত একটি জমিদার বাড়ি। ১৯৪১ সালে এই বাড়িটি নির্মাণ করা হয়।
ঐতিহাসিক বগুড়া জেলার দুপচাঁচিয়া উপজেলা হতে প্রায় ৭ (সাত) কিলোমিটার উত্তরে গুনাহার ইউনিয়নে অবস্থিত এই জমিদার বাড়িটি।
স্থানীয়দের নিকট হতে প্রাপ্ত তথ্যের ভিত্তিতে জানা যায়, প্রায় ২শ' বছর আগে ভারতের উত্তর প্রদেশ থেকে ব্রিটিশ সরকারের তরফে জমিদার হিসেবে মরহুম সুন্দর আলী খান গুনাহার অত্র এলাকায় বসবাস এবং জমিদারি শুরু করেন। তার মৃত্যুর পর তাহার একমাত্র পুত্র রমযান আলী খান জমিদারি প্রাপ্ত হন। তিনি তার স্ত্রী জাহানুন নেছার নামে জমিদারি জাহানুন নেছা স্টেট নামে নামকরণ করেন । রমযান আলী খান এবং জাহানুন নেছার দুই পুত্র মিয়াযান খান ও মেহেরজান খান।
মিয়াযান খানের ৩ পুত্র কওছর আলী খান, আব্দুল মজিদ খান ও মমতাজ আলী খান।
অপরদিকে মেহেরজান খানের ৩ পুত্র আব্দুল লতিফ খান, মোতাহার হোসেন খাঁন (পরবর্তীতে ব্রিটিশ সরকার তাকে খাঁন বাহাদুর উপাধি প্রদান করেন) ও মহসিন আলী খান এবং ৩ কন্যা জোবেদা খাতুন, আমেনা খাতুন ও আখতারুন্নেছা।
খাঁন বাহাদুর মোতাহার হোসেন খাঁন তিনি তার জীবনদ্দশায় তালুচ উচ্চ বিদ্যালয়, তালুচ হাট, গুনাহার ইউনিয়ন পরিষদ ভবন, ডাকঘর, গুনাহার প্রাথমিক বিদ্যালয় প্রতিষ্ঠা করেন। খাঁন বাহাদুর মোতাহার হোসেন খাঁন ব্রিটিশ সরকার অধীনে বাংলা বিহার উড়িষ্যার এক্সসাইজ কমিশনার হিসেবে কর্মরত ছিলেন। ১৯৪১ ইং সালে তিনি গুনাহার গ্রামে এ বিশাল বাড়িটি নির্মাণ করেন। উল্লেখ্য, তিনি ১৮৯৪ সালে এই গুনাহার গ্রামেই জন্মগ্রহণ করেন এবং ১৯৫২ সালের ২ জুলাই নিজ বাসভবনে মৃত্যুবরণ করেন।
গুনাহার ইউনিয়নের প্রত্যন্ত এলাকাতে অবস্থিত এই বাড়িটি দুপচাঁচিয়া উপজেলাবাসীর কাছে 'সাহেব বাড়ি' হিসেবে সুপরিচিত একটি নাম। এখানে ব্রিটিশ পিরিয়ডে টেলিফোন সংযোগ, কেরোসিন তেলে ফ্যান সহ নানা শৌখিন আসবাবপত্র ছিল দর্শনীয় বিষয়। নির্মিত বাড়িটির নান্দনিক কাঠামোগত সৌন্দর্য এবং লোকগাথা সবার মুখেমুখে ছড়িয়ে পরার কারণে এটি স্থানীয় পর্যটকদের কাছে বেশ জনপ্রিয়।
হামিন আহমেদ

হামিন আহমেদ বাংলাদেশী সংঙ্গীত শিল্পী। তিনি ব্যান্ড দল মাইলস এর সদস্য।
হামিন আহমেদ এর বাবা সংঙ্গীত পরিচালক কমল দাশগুপ্ত এবং মা নজরুল সংগীতশিল্পী ফিরোজা বেগম। হামিন আহমেদ প্রথমে কলকাতার একটি স্কুলে পড়াশোনা করেন। তারপরে তিনি ঢাকায় চলে আসেন এবং সেন্ট যোসেফ উচ্চ মাধ্যমিক বিদ্যালয় ও নটর ডেম কলেজে পড়াশোনা করেন। তিনি ঢাকা বিশ্ববিদ্যালয়ে জনপ্রশাসন বিভাগে পড়াশোনা শেষ করেন। তার ছোট ভাই শাফিন আহমেদ মাইলস এর সহযোগী সদস্য। হামিন আহমেদের স্ত্রী সঙ্গীতশিল্পী কানিজ সুবর্ণা। হামিন আহমেদের তিন সন্তান রয়েছে। তাদের মধ্যে বড় হলেন আহনাফ আহমেদ (জন্ম ১৯৯৫)।
১৯৭৯ সালে হামিন বাংলাদেশের অন্যতম ব্যান্ড দল মাইলসে যোগ দেন এবং আজ অবধি সেখানে ভোকালিস্ট ও গিটারিস্ট হিসেবে যুক্ত আছেন।
১৯৮৭ সালে আহমেদ তার নিজস্ব উদ্যোগে কম্পিউটার ব্যবসা ডেটাটেক শুরু করেছিলেন। পরে তিনি ১৯৯২ সালে এসিআইতে বাণিজ্যিক বিভাগে যোগদান করেন। ২০০২ সাল থেকে তিনি পোশাক খাতে বিনিয়োগ করেন। 
হামিন একসময় পেশাদার ক্রিকেট খেলতেন। তিনি আশির দশকে জাতীয় দলের জুনিয়র টিমেও ছিলেন। ১৯৮৬ সালে ইংল্যান্ডে অনুষ্ঠিত আইসিসি ট্রফিতে বাংলাদেশ দলের সদস্য ছিলেন তিনি। ১৯৮৭ সালে ক্রিকেটকে বিদায় জানিয়ে গানে নিয়মিত হন। তিনি শুরু করেছিলেন ন্যাশনাল স্পোর্টিং ক্লাবে। এরপর সূর্যতরুণ, আজাদ বয়েজ, আবাহনী ও মোহামেডানের হয়ে খেলেছেন।
</div>
রোব ভ্যান ড্যাম

রোব শ্যত্তস্কি (জন্ম ডিসেম্বর ১৮, ১৯৭০), তিনি তার রিং নাম রোব ভ্যান ড্যাম (সংক্ষিপ্ত আরভিডি), একজন আমেরিকান পেশাদার কুস্তিগির এবং অভিনেতা, তিনি বর্তমানে ইমপ্যাক্ট রেসলিং এর সাথে যুক্ত আছেন। তিনি তার কর্মজীবনে ভিবিন্ন কুস্তি সংস্থার সাথে কাজ করেছেন,এর মধ্যে এক্সট্রিম চ্যাম্পিয়নশিপ রেসলিং (ইসিডাব্লিউ), ওয়ার্ল্ড রেসলিং ফেডারেশন/ইন্টারটেইনমেন্ট (ডাব্লিউডাব্লিউএফ/ই), এবং টোটাল ননস্টপ একশন রেসলিং (টিএনএ)।
ভ্যান ড্যাম তার কুস্তি জীবনে সর্বমোট ২১ টি চ্যাম্পিয়নশিপ জিতেছেন এবং তিনি ইতিহাসের একমাত্র কুস্তিগির যিনি ডাব্লিউডাব্লিউই চ্যাম্পিয়নশিপ, ইসিডাব্লিউ ওয়ার্ল্ড হেভিওয়েট চ্যাম্পয়নশিপ এবং টিএনএ ওয়ার্ল্ড হেভিওয়েট চ্যাম্পিয়নশিপ জিতেছেন।
ভ্যান ড্যাম ইসিডাব্লিউ, ডাব্লিউডাব্লিউই এবং টিএনএ উভয় জায়গায় ই সফল হয়েছেন। ২০১৪ সালে ডাব্লিউডাব্লিউই ভ্যান ড্যামকে ইসিডাব্লিউ ইতিহাসের সবথেকে জনপ্রিয় কুস্তিগির ঘোষণা করে।
রোব ব্যটল ক্রিক, মিশিগান এ বেড়ে উঠেছেন এবং পেনিফাইড সিনিয়র হাই স্কুল এ পড়াশোনা করেছেন। রোব ১৯৮৭ সালে প্রথম ডাব্লিউডাব্লিউএফ এ তার আত্মপ্রকাশ ঘটান টেড ডায়াবায়াস এর সাথে। ১৬ বছর বয়সি রোবকে মিলিয়ন ডলার ম্যান খেত টেড অনেক বড় অঙ্কের টাকা অফার করেন,তার সাথে চলার জন্য। তিনি রেসলম্যানিয়া ৩ এ হাল্ক হোগানের বিপক্ষেও কুস্তি লড়েছিলেন।
রোব পেশাদারি কুস্তি জীবনে প্রবেশ করেন ১৯৯০ সালে। ১৯৯১ সালে রন স্লিনকার তাকে রোব ভ্যান ড্যাম নামে আক্ষায়িত করেন, সম্বভত তার মার্শাল আর্টস দক্ষতা দেখে রন তাকে এই নামটি দেন। তিনি মিশিগানের অনেক স্বতন্ত্র ক্ষেত্রে কুস্তি লড়েছেন, এর মধ্যে ইউএসডাব্লিউএ এবং এসএপিডাব্লিউ উল্লেখযোগ্য। এসএপিডাব্লিউ এ তিনি তার প্রথম কুস্তি খেতাব জিতেন, যা ছিলো ছাজ রোকো এর সাথে এসএপিডাব্লিউ ট্যাগ টিম চ্যাম্পিয়নশিপ। এছাড়া অল জাপান প্রো রেসলিং এ তিনি এজেপিডাব্লিউ জুনিয়র চ্যাম্পিয়নশিপ জিতেছিলেন।
হুমায়ুন আহমেদ (ক্রিকেটার)

হুমায়ন আহমেদ একজন বাংলাদেশী ক্রিকেটার। তিনি ১৮ জুন ২০১৯ তারিখে বাংলাদেশ ক্রীড়া শিক্ষা প্রতিষ্ঠানের হয়ে ২০১৮–১৯ ঢাকা প্রিমিয়ার ডিভিশন লিগে লিস্ট এ অভিষেক করেন।
ইট্রিয়াম

ইট্রিয়াম একটি রাসায়নিক মৌল, এর প্রতীক Y ও পারমাণবিক সংখ্যা ৩৯। এটি রুপার মত দেখতে একটি অবস্থান্তর ধাতু যার রাসয়নিকধর্ম ল্যান্থানাইড মৌলগুলোর মত এবং এটি একটি বিরল মৃত্তিকা ধাতু। এটি প্রকৃতিতে মুক্ত অবস্থায় পাওয়া যায় না কিন্তু খনিতে অন্যান্য ল্যান্থানাইড মৌলের সাথে আকরিক অবস্থায় পাওয়া যায় । এর একমাত্র সক্রিয় আইসোটোপ Y, যা ভুগর্ভে পাওয়া যায়।
ইট্রিয়ামের সংস্পর্শে ফুসফুসের ক্যান্সার আক্রান্ত হওয়ার সম্ভাবনা থাকে কিন্তু জীবদেহে এর ভূমিকা এখনো অজানা ।
১৭৮৭ সালে সুইডিশ রসায়নবিদ, কার্ল আক্সেল এরিনাস সুইডেনের ইট্রারবায়ে একটি নতুন খনিজ আকরিকের সন্ধান পান। তিনি গ্রামের নামানুসারে এর নাম দেন ইটারবাইট । পরবর্তিতে ১৭৮৯ সালে জন গাডোলিন আবিষ্কার করেন আকরিকটি মূলত ইট্রিয়াম অক্সাইড। ১৮২৮ সালে ইট্রিয়াম ধাতু প্রথম পৃথকিকরণ করেন ফ্রেডরিখ ভোলার ।
ইট্রিয়াম বিরল খনিজ যা আকরিক অবস্থায় পাওয়া যায় । এটি ইউরেনিয়ামের আকরিকে ও পাওয়া যায় কিন্তু ভূগর্ভে মুক্ত অবস্থায় কখনো পাওয়া যায় না। প্রাচুর্যতার দিক থেকে ইট্রিয়াম ভূগর্ভের ২৮ তম ধাতু। এটি ভূগর্ভে ৩১ প্রতি-অংশ অঙ্কানুপাত হারে পাওয়া যায় যা রুপার তুলনায় ৪০০ গুন বেশি । এটি মাটিতে ১০-১৫০ প্রতি-অংশ অঙ্কানুপাত ( শুকনো ভরে ২৩ প্রতি-অংশ অঙ্কানুপাত ) এবং সমূদ্রের পানিতে ২৩ প্রতি-অংশ অঙ্কানুপাত হারে পাওয়া যায় । অ্যাপোলো মহাশূন্য অভিযানে সংগ্রহকৃত চন্দ্র পাথর নমুনায় অতি উচ্চ মাত্রায় ইট্রিয়ামের উপস্থিতি লক্ষ করা যায় ।
ইট্রিয়াম প্রায় সকল জীবদেহে পাওয়া যায় তথাপি জীবে এর ভূমিকা এখনো অজানা। মানবদেহের যকৃত, বৃক্ক, প্লীহা, ফুসফুস এবং হাড়ে এর উপস্থিতি লক্ষ্য করা যায়। সাধারণত, সমগ্র মানবদেহে মাত্র ০.৫ মিলিগ্রাম ইট্রিয়াম পাওয়া যায়। বুকের দুধে ৪ পিপএম ইট্রিয়াম পাওয়া যায়। গাছপালায় ২০ পিপিএম পর্যন্ত ইট্রিয়াম পাওয়া যায়। সবচেয়ে বেশি ১০০ পিপিএম পাওয়া যায় বাধাকপিতে। গাছের বীজে সবচেয়ে বেশি ৭০০ পিপিএম পর্যন্ত ইট্রিয়াম পাওয়া গেছে ।
২০১৮ সালের এপ্রিল মাসে জাপানের ছোট একটি দ্বীপে বিশাল পরিমাণ বিরল মৃত্তিকা ধাতুর মজুদ আবিষ্কৃত হয়। দ্বীপটি মারকাস দ্বীপ নামেও পরিচিত যেখানে বিরল মৃত্রিকা ধাতু এবং ইট্রিয়ামের বিশাল মজুদ রয়েছে। সাইন্টিফিক রিপোর্ট প্রকশিত এক বৈজ্ঞানিক প্রবন্ধে বলা হয় বিরল মৃত্তিকা ধাতু এবং ইট্রিয়াম যুক্ত কাদার প্রচুর সম্ভাবনা আছে। প্রবন্ধটিতে আরও বলা হয় নিকট ভবিষ্যতে ১৬ মিলিয়ন টনের অধিক ইট্রিয়াম সহ অন্যান্য বিরল মৃত্তিকা উপাদান আহরণ করা সম্ভব, যা ক্যামরা লেন্স এবং মোবাইল ফোনের পর্দায় ব্যবহার হবে।
ইট্রিয়াম নরম, রুপ্য বর্ণের, খুবই উজ্জ্বল এবং স্ফটিক বিরল মৃত্তিকা ধাতু। প্রাকৃতিকভাবে এটি অন্যান্য বিরল মৃত্তিকা ধাতু সাথে যৌগ গঠন করে থাকে। । বিশুদ্ধ ইট্রিয়াম খুবই অস্থিতিশীল ধাতু। এদের আঘাত করা হলে প্রজ্জলিত হয় যা ৪০০ °C পর্যন্ত তাপমাত্রা সৃষ্টি করতে পারে ।
ইট্রিয়ামের রাসয়নিকধর্ম ল্যান্থানাইড মৌলগুলোর সাথে খুবই সদৃশ। মুক্ত অবস্থায় বাতাসে এদের গায়ে ইট্রিয়াম অক্সাইডের (YO) প্রলেপ পড়ে যা ৭৫০ °C তাপমাত্রায় ১০µm পুরু হতে পারে। অতি উচ্চ (১০০০ °C) তাপমাত্রায় এরা ইট্রিয়াম নাইট্রাইড (YN) তৈরি করে ।
আলোকসজ্জা

ফটোমেট্রিতে আলোকসজ্জা হল প্রতি ইউনিট ক্ষেত্রফলের উপরে মোট আলোকিত প্রবাহের ঘটনা। এটি এমন একটি পরিমাপ যা ঘটনার আলো পৃষ্ঠকে আলোকিত করে, তরঙ্গদৈর্ঘ্যকে ওজনের দ্বারা আলোকিত ফাংশন দ্বারা মানবীয় উজ্জ্বলতা উপলব্ধিটির সাথে সম্পর্কিত করতে পারে। একইভাবে, লুমিনাস ইমিট্যান্স হ'ল পৃষ্ঠ থেকে নির্গত প্রতি ইউনিট ক্ষেত্রের আলোকিত প্রবাহ। আলোকিত নির্গমনকে আলোকিত বহির্গমন হিসাবেও পরিচিত।
এসআই উদ্ভূত ইউনিটগুলিতে এগুলি লাক্স (এলএক্স), বা সমতুল্য প্রতি বর্গমিটার (সিডি · এসআর · এম − 2) এ লুমেন্সে পরিমাপ করা হয়। সিজিএস সিস্টেমে আলোকসজ্জার এককটি হ'ল ফটো, যা ১০০০০ লাক্সের সমান। পাদ-মোমবাতি আলোকবিদ্যার একটি নন-মেট্রিক ইউনিট যা ফটোগ্রাফিতে ব্যবহৃত হয়।
আলোকসজ্জাটিকে আগে প্রায়শই উজ্জ্বলতা বলা হত, তবে এটি শব্দের অন্যান্য ব্যবহারের সাথে যেমন- আলোকিত অর্থ বোঝাতে বিভ্রান্তি সৃষ্টি করে। "উজ্জ্বলতা" কখনই পরিমাণগত বর্ণনার জন্য ব্যবহার করা উচিত নয়, তবে কেবল শারীরবৃত্তীয় সংবেদনগুলি এবং আলোর উপলব্ধিগুলির অনুপযুক্ত উল্লেখের জন্য।
মানব চোখ ২ ট্রিলিয়ন-ভাঁজ রেঞ্জের চেয়ে কিছু বেশি দেখতে সক্ষম: সাদা বস্তুর উপস্থিতি স্টারলাইটের অধীনে কিছুটা স্পষ্টতই ৫ × ১০-৫ লাক্সে, উজ্জ্বল প্রান্তে, এখানে বড় পাঠ্য পড়া সম্ভব ১০৮ লাক্স, বা সরাসরি সূর্যের আলো থেকে ১০০০ গুণ, যদিও এটি খুব অস্বস্তিকর হতে পারে এবং দীর্ঘস্থায়ী আফটারমেজগুলির কারণ হতে পারে।
নিউট্রন আবিষ্কার

নিউট্রন আবিষ্কারকে পারমাণবিক পদার্থবিজ্ঞানে একটি মাইলফলক হিসেবে বিবেচনা করা হয়। বিংশ শতাব্দীর প্রথম দিকে বিজ্ঞানী আর্নেস্ট রাদারফোর্ড, হ্যান্স গাইগার এবং আর্নেস্ট মার্সডেন দ্বি-ধনাত্মক আলফা কণা বিচ্ছুরণ পরীক্ষার মাধ্যমে একত্রে স্বর্ণপাত মডেল প্রবর্তন করেন। এই মডেল অনুযায়ী পরমাণুর ভর এবং সমস্ত ধনাত্মক আধান একটি ক্ষুদ্র নিউক্লিয়াসে আবদ্ধ। 
১৯২০ সালে আইসোটোপ আবিষ্কারের মাধ্যমে আরেকটি নতুন যুগের সূচনা হয়। বিজ্ঞানীরা এদের আপেক্ষিক পারমাণবিক ভর অনুমান করেন হাইড্রোজেন পরমাণুর আপেক্ষিক পারমাণবিক ভরের বিভিন্ন গুণিতক হিসেবে। তারা নির্ণয় করেন কোনো পরমাণুর পারমাণবিক সংখ্যা এর নিউক্লিয়াসের ধনাত্মক আধানের সমান। 
পুরো ১৯২০ সাল জুড়ে বিজ্ঞানীরা মনে করেন যে, নিউক্লিয়াস প্রোটন এবং ইলেক্ট্রন নিয়ে গঠিত। কারণ তখন এ দুটি কণাই শুধুমাত্র আবিষ্কৃত হয়েছিল। কিন্তু রাদারফোর্ডের মডেলে বেশ কিছু তত্ত্বীয় ও পরীক্ষণীয় স্ংঘর্ষ বা মতভেদ দেখা দেয়। 
অবশেষে বিজ্ঞানী জেমস চ্যাডউইক ১৯৩২ সালে পারমাণবিক নিউক্লিয়াসের অন্যতম গুরুত্বপূর্ণ ধর্মবিশিষ্ট কণা নিউট্রন আবিষ্কার করেন। তিনি প্রথম প্রমাণ করেন নিউট্রনের ধর্ম ও বৈশিষ্ট্য প্রোটনের চেয়ে আলাদা। 
এই আধানবিহীন নিউট্রন সঙ্গে সঙ্গে বিজ্ঞানীদের জন্য এক অনন্য হাতিয়ার হয়ে ওঠে। ১৯৩৪ সালের দিকে নিউট্রন প্রজ্জ্বলন প্রক্রিয়ার মাধ্যমে নিত্য নতুন তেজষ্ক্রিয় মৌল সৃষ্টির উদ্যোগ গ্রহণ করা হয়। ১৯৩৮ সালে তেজষ্ক্রিয় ইউরেনিয়ামকে শক্তিশালী নিউট্রন দ্বারা আঘাত করে ফিশন বিক্রিয়া ঘটিয়ে বিপুল শক্তি উৎপাদনের দুয়ার খুলে যায়। এর সাথে সাথে মারাত্মক নিউক্লীয় মারণাস্ত্র তৈরির ক্ষেত্র সুপ্রশস্ত হয়। ফলশ্রুতিতে, দ্বিতীয় বিশ্বযুদ্ধের সময় জাতিতে জাতিতে হিংস্র পারমাণবিক যুদ্ধের সূচনা হয় এবং বহু নিরীহ লোকের প্রাণহানি ঘটে। তখন মানুষ পারমাণবিক তেজষ্ক্রিয়তার ভয়াবহ্তা অনুধাবন করতে পারে।
১৯৬০ সাল পর্যন্ত বিজ্ঞানীদের ধারণা ছিল প্রোটন এবং নিউট্রন উভয়ই প্রাথমিক কণা। কিন্তু পরবর্তীতে প্রমাণিত হয় এরা কোয়ার্ক (পদার্থের মৌলিক একক) হ্তে সৃষ্ট পদার্থের ক্ষুদ্রতম কণা।
সাইভার্ট স্যামুয়েলসন

সাইভার্ট ভস স্যামুয়েলসন (; জন্ম: ২১ নভেম্বর, ১৮৮৩ - মৃত্যু: ১৮ নভেম্বর, ১৯৫৮) নাটাল উপনিবেশের নিউ হ্যানোভারের কাছাকাছি ইয়র্ক এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি অফ স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন সাইভার্ট স্যামুয়েলসন।
সাইভার্ট স্যামুয়েলসন নিচেরসারির ডানহাতি ব্যাটসম্যান ও ধীরগতিসম্পন্ন ডানহাতি অফস্পিন বোলার হিসেবে খেলতেন। ১৯০৮-০৯ মৌসুম থেকে ১৯২২-২৩ মৌসুম পর্যন্ত সাইভার্ট স্যামুয়েলসনের প্রথম-শ্রেণীর খেলোয়াড়ী জীবন চলমান ছিল। নিজস্ব তৃতীয় প্রথম-শ্রেণীর খেলায় এমসিসির বিপক্ষে এক ইনিংসে পাঁচ-উইকেট দখল করেন। ফলশ্রুতিতে ১৯০৯-১০ মৌসুমে সিরিজের চূড়ান্ত টেস্ট খেলার সুযোগ লাভ করেন।
১৯১০-১১ মৌসুমের কারি কাপে নাটালের পক্ষে মাত্র এক মৌসুম খেলেন। গ্রিকুয়াল্যান্ড ওয়েস্ট ও অরেঞ্জ ফ্রি স্টেট - এ দুই দলের বিপক্ষে প্রত্যেকটিতে ১৩ উইকেট পেয়েছিলেন। ১৩.৮৭ গড়ে ঐ মৌসুমে ৪১ উইকেট দখল করেছিলেন তিনি। কিন্তু পরের মৌসুমে মাত্র কয়েকটি খেলায় অংশ নিয়েছিলেন তিনি। প্রায় এক দশক পর ১৯২২-২৩ মৌসুমে এমসিসির বিপক্ষে আর একটি খেলায় অংশ নিয়েছিলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সাইভার্ট স্যামুয়েলসন। ১১ মার্চ, ১৯১০ তারিখে কেপটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
কেপটাউনের নিউল্যান্ডসে অনুষ্ঠিত ঐ টেস্টে সফরকারী ইংল্যান্ড দলের জ্যাক হবসের ১৮৭ রানের কল্যাণে ৪১৭ রান তুলে ও তিনি কোন উইকেট লাভে ব্যর্থ হন। উভয় ইনিংসেই তিনি ১১ নম্বরে ব্যাট হাতে মাঠে নেমেছিলেন।
১৮ নভেম্বর, ১৯৫৮ তারিখে ৭৫ বছর বয়সে নাটাল প্রদেশের ডারবান এলাকায় সাইভার্ট স্যামুয়েলসনের দেহাবসান ঘটে।
অরুণ রায়

অরুণ রায় একজন বাংলাদেশী চিত্রগ্রাহক। তিনি "বধূ বিদায়" (১৯৭৮), জনি (১৯৮৩) এবং "ভাইজান" (১৯৮৯) চলচ্চিত্রের জন্য তিনবার শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) "পেয়েছিলেন" । 
জাতীয় চলচ্চিত্র পুরস্কার
উইলিয়াম হার্ভে

উইলিয়াম হার্ভে ( ১ এপ্রিল ১৫৭৮– ৩ জুন ১৬৫৭) ছিলেন একজন ইংরেজ চিকিৎসক যিনি শারীরবিদ্যা ও চিকিৎসাশাস্ত্রে অভূতপূর্ব অবদান রেখেছেন। মানুষের দেহ আর রোগ নিয়ে যাঁরা গবেষণা করে গেছেন তাদের মধ্যে উইলিয়াম হার্ভে অন্যতম। আজ থেকে প্রায় চারশো বছর আগে মানুষের দেহের ভেতর রক্তের পদ্ধতিগত চলাচলের প্রক্রিয়াটি সম্পূর্ণরূপে এবং বিস্তারিত তিনিই প্রথম বুঝতে পেরেছিলেন। এর আগে রক্ত চলাচল সম্পর্কে কারও সঠিক ধারণা ছিল না। শরীরের বিভিন্ন অংশ থেকে রক্তশিরা পথে হৃৎপিণ্ডে আসে এবং হৃৎপিণ্ড থেকে ধমনীর মাধ্যমে বিভিন্ন অংশে সঞ্চালিত হয়, এটা সর্বপ্রথম হার্ভেই বলেছিলেন। এই প্রতিভাবান চিকিৎসক এর সম্মানার্থে ১৯৭৩ সালে তার জন্মস্থান 'ফোকস্টনে'র নিকটে 'অ্যাশফোর্ড' শহরে '"দ্যা উইলিয়াম হার্ভে হাসপাতাল"' নির্মাণ করা হয়।
হার্ভের পিতা থমাস হার্ভে ছিলেন ফোকস্টনের একজন জুরাৎট, ১৬০০ সালে তিনি সেখানকার মেয়র হয়েছিলেন। নথিপত্র ও ব্যক্তিগত বর্ণনা থেকে জানা যায় তিনি ছিলেন সর্বোপরি একজন অবিচল, পরিশ্রমী এবং প্রখর বুদ্ধিমত্তা সম্পন্ন লোক। তার সুখ্যাতির চর্চা হতো চারদিকে যার কিছুটা হার্ভের ব্যক্তিগত জীবনেও সুফল বয়ে এনেছিল। তিনি এতটাই জনপ্রিয় ছিলেন যে, এসসিক্সের চিংওয়েল শহরে 'রোলস পার্কে'র ডাইনিংয়ের কেন্দ্রীয় দেয়ালের এখনো তার পোট্রেট শোভা পাচ্ছে। সাত ভাই ও দুই বোনের মধ্যে হার্ভে ছিলেন বয়োজ্যেষ্ঠ।
হার্ভের প্রাথমিক শিক্ষা শুরু হয়েছিল ফোকস্টনে, সেখানে তিনি ল্যাটিন শিখতেন। তারপর তিনি ৫ বছর  কিংস্ বিদ্যালয়ে যান। এরপর ১৫৯৩ সালে তিনি ক্যামব্রিজের "'গনভিল অ্যান্ড কাইজ কলেজ"' থেকে ম্যাট্রিকুলেশন পাস করেন।
হার্ভে ১৫৯৭ সালে কাইজ থেকে বি এ পাস করেন । এরপর তিনি ফ্রান্স ও জার্মানি হয়ে ইতালি পাড়ি জমান এবং ১৫৯৯ সালে সেখানে তিনি '"পাদুয়া বিশ্ববিদ্যালয়ে"' ভর্তি হন‌।‌
২৫ এপ্রিল ১৬০২ সালে মাত্র ২৪ বছর বয়সে হার্ভে পাদুয়া বিশ্ববিদ্যালয় থেকে 'ডক্টর অব মেডিসিন'এ স্নাতক সম্পন্ন করেন।
শিক্ষকরা তার দক্ষতা, মেধা, আগ্রহ ও স্মৃতিশক্তিতে এতটাই মুগ্ধ হন যে অল্পদিনেই তিনি সকলের মনে বিরাট এক আশার সঞ্চার করেন। পরীক্ষায়ও তিনি চমৎকার ভাবেই নিজেকে জানান দেন।
আবু হেনা বাবলু

আবু হেনা বাবলু একজন বাংলাদেশি চিত্রগ্রাহক। তিনি "পিতা মাতা সন্তান" (১৯৯১) চলচ্চিত্রের জন্য সেরা চিত্রগ্রাহক বিভাগে জাতীয় চলচ্চিত্র পুরস্কার অর্জন করেছিলেন।
এক্সট্রিম চ্যাম্পিয়নশিপ রেসলিং

এইচএইচজি কর্পোরেশন, এক্সট্রিম চ্যাম্পিয়নশিপ রেসলিং (ইসিডাব্লিউ) একটি বিলুপ্ত পেশাদারি কুস্তি সংস্থা, এটি প্রতিষ্ঠিত হয়েছিলো ১৯৯২ সালে ফিলেডেল্ফিয়া, পেন্সিলভেনিয়ায়। ১৯৯৩ সালে পল হেইম্যান সংস্থাটি অধিগ্রহণ করেন এবং এর নাম ইস্টার্ন থেকে এক্সট্রিম রাখেন। পল হেইম্যানের আন্তর্জাতিক মানের দিকনির্দেশনার ফলে অতি দ্রুত সংস্থাটি নতুন তারকা তৈরি করতে থাকে এবং আমেরিকার তৃতীয় সর্বোচ্চ রেসলিং ব্র‍্যান্ড তৈরিতে সমর্থ হয়।
সংস্থাটি একসময় প্রতিযোগিতা করেছে ডাব্লিউডাব্লিউই এবং ডাব্লিউসিডাব্লিউ এর মতো নামিদামি ব্র‍্যান্ডের সাথে। এইছএইছজি ক্ষতির মুখে পড়তে থাকে ২০০১ সালে নতুন টেলিভিশন চুক্তি থেকে বিরত থাকে এবং ওয়ার্ল্ড রেসলিং ইন্টারটেইনমেইন্ট তাদেরকে দেউলিয়ার হাত থেকে বাচায় এবং তাদের কিছু অংশ কিনে নেয়।
কিছু অংশ কেনার পর ইসিডাব্লিউকে তারা তাদের তৃতীয় ব্র‍্যান্ড হিসেবে একে ঘোষণা করে। তাদের বাকি দুই ব্র‍্যান্ড হলো র এবং স্ম্যাকডাউন। এর শেষ পর্ব সম্প্রচার হয় ২৬ ফেব্রুয়ারি ২০১০ সালে,এরপর একে নতুন নাম সাইফাই দেয়া হয়।
জোয়েল গুডহার্ট ১৯৮৯ সালে ট্রি-স্ট্যাট রেসলিং এলায়েন্স এর ব্যানারে এসিডাব্লিউ প্রতিষ্ঠা করেছিলেন। ১৯৯২ সালে গুডহার্ট টড গর্ডন এর কাছে তার শেয়ার বিক্রি করে দেন, যিনি এর নাম বদলে ইস্টার্ন চ্যাম্পিয়নশিপ রেসলিং রাখেন। যখন ইস্টার্ন চ্যাম্পিয়নশিপ রেসলিং প্রতিষ্ঠা করা হয় তখন এটি ন্যাশনাল রেসলিং এর সদস্য ছিলো না। এই সময় এডি গিলবার্ট, মার্চ ১৯৯৩ সালে স্পোর্টস চ্যানেল ফিলেডেল্ফিয়ায় সম্প্রচার করার ব্যবস্থা করে দেন। গিলবার্ট যখন টড গোর্ডন এর সাথে বের হয়ে যান, তখন সেপ্টেম্বর ১৯৯৩ সালে ২৮ বছর বয়সী স্থায়ী ব্যবসায়ী পল হেইম্যানকে তার জায়গায় নিয়োগ দেওয়া হয়, যিনি মাত্রই ডাব্লিউসিডাব্লিউ থেকে বরখাস্ত হয়েছিলেন।
যুক্তরাষ্ট্র ক্রিকেট

যুক্তরাষ্ট্র ক্রিকেট আন্তর্জাতিক ক্রিকেট কাউন্সিলের (আইসিসি) সহযোগী সদস্য হিসাবে মার্কিন যুক্তরাষ্ট্র ক্রিকেটের পরিচালনা কমিটি।
এটি আত্মপ্রকাশ করে ২০১৭ সালের ২৪ সেপ্টেম্বর, ২০১৭ সালের জুনে আইসিসি থেকে বহিস্কার হওয়া যুক্তরাষ্ট্র ক্রিকেট অ্যাসোসিয়েশনের প্রস্তাবিত উত্তরসূরি হিসাবে কাজ করবে।
২০১৭ সালের জুনে, আইসিসি "ইউএসএসিএ"কে আইসিসি থেকে বহিষ্কার করার পক্ষে ভোট দিয়েছিল, আর এটি করার পেছনের কারণ ছিল যুক্তরাষ্ট্রে খেলাধুলা প্রশাসনের সহিত জড়িত থাকার বিষয়গুলির কারণে। একটি নতুন বোর্ড গঠনের আগ পর্যন্ত মার্কিন যুক্তরাষ্ট্রের জাতীয় দলের নিয়ন্ত্রণ আইসিসি আমেরিকার হাতে তুলে দেওয়া হয়েছিল। 
২০১৭ সালের ২৪ সেপ্টেম্বর, (১৮৮৮ সালের কানাডা-মার্কিন যুক্তরাষ্ট্রের ক্রিকেট ম্যাচের বর্ষপূর্তি এবং কেএ আটি কাপে কানাডা-মার্কিন যুক্তরাষ্ট্রের খেলায় মার্কিন যুক্তরাষ্ট্রের জয়ের আনন্দে) ডেনভার ভিত্তিক গ্রুপ অ্যাড্রেনালিন কর্তৃক একটি লোগো সহ "ইউএসএ ক্রিকেট" বা "যুক্তরাষ্ট্র ক্রিকেট" নামে একটি নতুন প্রস্তাবিত সংস্থা অনুমোদনের জন্য ঘোষণা করে। নতুন সংস্থা জানায় যে এর লক্ষ্য হচ্ছে "মূলধারার" দর্শকদের মাঝে খেলাটির জন্য জনপ্রিয়তা বৃদ্ধি করা (মূলত অন্যান্য অঞ্চল থেকে আগত দর্শকদের ক্ষেত্রে)। প্রস্তাবিত সংস্থাটির প্রজেক্ট ম্যানেজার এরিক পার্থেন বর্ণনা করেছিলেন যে এটি একটি "নতুন শুরু" মাত্র, যা অতীতের স্মৃতিগুলিকে "উদ্‌যাপন করবে" এবং "ভবিষ্যতের দিকে তাকিয়ে এগিয়ে যাবে"। 
যুক্তরাষ্ট্র ক্রিকেট ২০১৮ সালের মাঝামাঝি সময়ে তার প্রথম স্বতন্ত্র বোর্ড নির্বাচন করেছে। নভেম্বরে ২০১৮ সালে, যুক্তরাষ্ট্র ক্রিকেট ২০২১ সালের মধ্যে আশেপাশের দলগুলোকে নিয়ে একটি ঘরোয়া টি-টোয়েন্টি লীগ প্রতিষ্ঠার একটি অনুরোধ জানিয়েছিল। যার লক্ষ্য হচ্ছে বিদ্যমান অনুরাগীদের আবারো যুক্ত করা এবং ক্রিকেটের প্রতি সংস্থাটির গঠনমূলক দৃষ্টিভঙ্গিকে সমর্থন করার জন্য নতুন অনুরাগীদের তৈরী করা এবং সমগ্র যুক্তরাষ্ট্র জুড়ে টেকসই ক্রিকেট অবকাঠামোর মানোন্নয়ন করা। (উল্লেখ্য, কেন্দ্রীয় ব্রোওয়ার্ড আঞ্চলিক পার্কটি দেশের একমাত্র আইসিসি অনুমোদিত ক্রিকেট গ্রাউন্ড) জানুয়ারী ২০১৯, যুক্তরাষ্ট্র ক্রিকেট আনুষ্ঠানিকভাবে আইসিসির ১০৫তম সহযোগী সদস্য হিসাবে অনুমোদন লাভ করে। 
মে ২০১৯, যুক্তরাষ্ট্র ক্রিকেট ঘোষণা করে যে, আমেরিকান ক্রিকেট এন্টারপ্রাইজেজ (এসিই) এর তরফ থেকে প্রস্তাবিত টি-টোয়েন্টি লীগে $১ বিলিয়ন মার্কিন ডলার বিনিয়োগের জন্য বিড গ্রহণ করেছে; এসিইর অংশীদারদের মধ্যে রয়েছেন দ্য টাইমস গ্রুপের সত্যান গজওয়ানি এবং ভিনিত জৈন, এবং উইলো টিভি প্রতিষ্ঠাতা সমীর মেহতা এবং বিজয় শ্রীনিবাসন। এসিই তাদের বিনিয়োগটি করবে লীগ (মানোন্নয়ন এবং পেশাদার), সুবিধা এবং মার্কিন জাতীয় দলগুলির সহায়তা সরবরাহ ক্ষেত্রে।
হাসান আহমেদ

হাসান আহমেদ একজন বাংলাদেশী চিত্রগ্রাহক। তিনি "ঘরের শত্রু" (১৯৯৪), ঘানি(২০০৬) এবং "গহীনে শব্দ" (২০১০) চলচ্চিত্রের জন্য শ্রেষ্ঠ চিত্রগ্রাহক বিভাগে তিনবার জাতীয় চলচ্চিত্র পুরস্কার লাভ করেন।
ডন ক্লেভার্লি

ডোনাল্ড চার্লস ক্লেভার্লি (; জন্ম: ২৩ ডিসেম্বর, ১৯০৯ - মৃত্যু: ১৬ ফেব্রুয়ারি, ২০০৪) ওতাগোর ওয়ামারু এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৪৬ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন ডন ক্লেভার্লি।
১৯৩০-৩১ মৌসুম থেকে ১৯৫২-৫৩ মৌসুম পর্যন্ত ডন ক্লেভার্লির প্রথম-শ্রেণীর খেলোয়াড়ী জীবন চলমান ছিল। ২১ বছরের অধিক সময় অকল্যান্ডের পক্ষে ঘরোয়া প্রথম-শ্রেণীর ক্রিকেটে অংশ নিয়েছেন। ১৯৫২-৫৩ মৌসুমের শেষ সময়ে সেন্ট্রাল ডিস্ট্রিক্টসের পক্ষে খেলেন। এছাড়াও, ফেব্রুয়ারি, ১৯৩৬ সালে পিয়াকোর সদস্যরূপে সফররত এমসিসি দলের বিপক্ষে এবং ডিসেম্বর, ১৯৫২ সালে হক কাপে তারানাকির সদস্যরূপে নেলসনের বিপক্ষে খেলেন।
সমগ্র খেলোয়াড়ী জীবনে চৌদ্দ বছরে দুইটিমাত্র টেস্টে অংশগ্রহণ করেছেন ডন ক্লেভার্লি। তবে, কোন টেস্টেই উইকেট লাভে সক্ষমতা দেখাতে পারেননি। ২৭ ফেব্রুয়ারি, ১৯৩২ তারিখে ক্রাইস্টচার্চে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এরপর, ২৯ মার্চ, ১৯৪৬ তারিখে ওয়েলিংটনে সফরকারী অস্ট্রেলিয়ার বিপক্ষে সর্বশেষ টেস্টে অংশ নেন তিনি।
ফেব্রুয়ারি, ১৯৩২ সালে ক্রাইস্টচার্চে সফরকারী দক্ষিণ আফ্রিকার বিপক্ষে নিউজিল্যান্ডের উদ্বোধনী টেস্টে অংশগ্রহণের গৌরব অর্জন করেন। ২২ ওভার বোলিং করে কোন সফলতা পাননি। ব্যাট হাতে নিয়ে অপরাজিত ১০ ও ৭ রান করেন। ঐ খেলায় তার দল ইনিংস ও ১২ রানে পরাজিত হয়েছিল।
মার্চ, ১৯৪৬ সালে ওয়েলিংটনের ব্যাসিন রিজার্ভে সফরকারী অস্ট্রেলিয়ার বিপক্ষে প্রসিদ্ধ একমাত্র টেস্টে অংশগ্রহণ করেছিলেন। কার্লি পেজের নেতৃত্বাধীন দলটি অস্ট্রেলিয়ার বিপক্ষে তাদের উদ্বোধনী টেস্ট বৃষ্টিবিঘ্নিত হয়। প্রথম দিন সকালে মাত্র দুই ঘণ্টায় ৪২ রানে গুটিয়ে যায় স্বাগতিক দল। পিচ শুকিয়ে গেলে দিন শেষে সফরকারীরা ১৪৯/৩ তুলে। এর পরদিন সকালে পিচে অনুপযোগী হয়ে পড়ে ও দ্রুত উইকেট হারায়। ১৯৯/৮ তুলে দলটি ইনিংস ঘোষণা করে। এরপর আরও দুই ঘণ্টায় নিউজিল্যান্ড দল ৫৪ রানে অল-আউট হয়। ফলশ্রুতিতে, ইনিংস ও ১০৩ রানে পরাজিত হয় তার দল। ডন ক্লেভার্লি ১৫ ওভার বোলিং করে উইকেট শূন্য অবস্থায় ছিলেন। তবে, উভয় ইনিংসেই তিনি এক রানে অপরাজিত ছিলেন। এ ধরনের বিপর্যস্ত ফলাফলের পর অস্ট্রেলিয়া-নিউজিল্যান্ড দল ১৯৭৩ সালের পূর্ব-পর্যন্ত আর টেস্ট ক্রিকেটে মুখোমুখি হয়নি।
৪৩ বছর বয়সে প্রথম-শ্রেণীর ক্রিকেটকে বিদায় জানান। ক্রিকেটের পাশাপাশি জাতীয় পর্যায়ে শৌখিন মুষ্টিযুদ্ধ চ্যাম্পিয়ন ছিলেন। ২০০৩ সালে এম. জে. গোপালনের মৃত্যুর পর তিনিই বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেছিলেন। ১৬ ফেব্রুয়ারি, ২০০৪ তারিখে ৯৪ বছর বয়সে অস্ট্রেলিয়ার কুইন্সল্যান্ডের সাউথপোর্ট এলাকায় ডন ক্লেভার্লির দেহাবসান ঘটে। তার মৃত্যুর পর সমসাময়িক এরিক টিন্ডিল এ সম্মাননায় অধিষ্ঠিত হন।
বেনাইন টিউমার

বেনাইন টিউমার এমন এক গুচ্ছ কোষের সমষ্টি বা টিউমার যা প্রতিবেশী কলাকে আক্রমণ করতে বা মেটাস্ট্যাসাইজ করতে পারে না। অবশ্য্য এ ধরনের টিউমার কখনো কখনো খুব বড়ো আকৃতি ধারণ করতে পারে। সম্পূর্ণ অপসারণের পর এ ধরনের টিউমার সাধারণত আমার ফিরে আসে না, অপরদিকে ম্যালিগন্যান্ট টিউমার সাধারণত বার বার হয়। শরীরের অন্যান্য অংশের বেনাইন টিউমারের চেয়ে মস্তিষ্কের বেনাইন টিউমার জীবনের জন্য হুমকি হয়ে দেখা দিতে পারে। ম্যালিগন্যান্ট টিউমারের চেয়ে বেনাইন টিউমার খুবই ধীরে বৃদ্ধি পায় এবং টিউমারের কোষের বিভাজন বৈশিষ্ট্যগুলোও স্বাভাবিক হয়। এটি সাধারণত বাহ্যিক পৃষ্ঠ (যোজক কলার আবরণী) দ্বারা ঘেরা থাকে বা এপিথেলিয়ামের সাথে অবস্থান করে। বেনাইন টিউমারের সাধারণ উদাহরণের মধ্যে রয়েছে আঁচিল ও জরায়ুর ফাইব্রয়েড।
যদিও বেনাইন টিউমার মেটাস্ট্যাসাইজড হয় না বা আশেপাশের কলায় কোনো সংক্রমণ ঘটায় না, তার পরেও এ ধরনের টিউমার স্বাস্থ্যের ওপর নেতিবাচক প্রভাব ফেলতে পারে। এ ধরনের টিউমারের বৃদ্ধিতে শরীরের ওপর ভরের প্রভাব পড়তে পারে যা আশেপাশের কলার ওপর চাপ প্রয়োগ করা করা ও স্নায়ুকোষের ক্ষতি করা, শরীরের একটি নির্দিষ্ট স্থানে প্রয়োজনীয় রক্ত সরবরাহে বাধা প্রধান করা, টিস্যুর মৃত্যুসহ অঙ্গেরও ক্ষতি করতে পারে। বেনাইন টিউমারের এ ধরনের নেতিবাচক প্রভাব আরও মারাত্মকভাবে দেখা দিতে পারে যদি টিউমার একটি করোটিই, ফুসফুসের নালী, সাইনাস বা হাড়ের ভেতরের মতো বদ্ধ জায়গায় সৃষ্টি হয়। অন্তঃক্ষরা কলার টিউমারের ক্ষেত্রে নির্দিষ্ট কিছু হরমোন প্রয়োজনের চেয়ে অতিরিক্ত মাত্রার তৈরি হতে পারে, বিশেষ করে যখন কোষগুলো টিউমারের সাথে পার্থক্যসৃষ্টিকারী। এধরনের জটিলতার উদাহরণ হিসেবে থাইরয়েড এডিনোমাস ও এড্রিনোকর্টিকাল এডিনোমাসের নাম উল্লেখ করা যেতে পারে।
যদিও বেশিরভাগ বেনাইন টিউমার জীবনের জন্য হুমকির কারণ নয়, কিন্তু কিছু ধরনের টিউমারের টিউমার প্রগ্রেশন প্রক্রিয়ায় ক্যান্সারমূলক (ম্যালিগন্যান্ট) হয়ে ওঠার সম্ভাবনা থাকে। এই কারণে এবং সম্ভাব্য নেতিবাচক স্বাস্থ্যঝুঁকির বিবেচনায় কিছু ধরনের বেনাইন টিউমার অস্ত্রোপচারের মাধ্যমে অপসারণ করা হয়।
মরিস সিভার্স

মরিস উইলিয়াম সিভার্স (; জন্ম: ১৩ এপ্রিল, ১৯১২ - মৃত্যু: ১০ মে, ১৯৬৮) ভিক্টোরিয়ার পলেট রিভার এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৬ থেকে ১৯৩৭ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন মরিস সিভার্স।
১৯৩৩-৩৪ মৌসুম থেকে ১৯৪৫-৪৬ মৌসুম পর্যন্ত মরিস সিভার্সের প্রথম-শ্রেণীর খেলোয়াড়ী জীবন চলমান ছিল। ১৯৩০ সালে ১৭ বছর বয়সে কোল্টসের পক্ষে মরিস সিভার্সের খেলোয়াড়ী জীবনের সূত্রপাত ঘটে। নিচেরসারির কার্যকরী ডানহাতি ব্যাটসম্যান ও ডানহাতি ফাস্ট-মিডিয়াম বোলার হিসেবে মরিস সিভার্স দ্বিতীয় বিশ্বযুদ্ধের পূর্ব-পর্যন্ত শেফিল্ড শিল্ডে প্রভাববিস্তারকারী ভিক্টোরিয়া দলের পক্ষে খেলতেন। এ পর্যায়ে অনেকগুলো পঞ্চাশোর্ধ্ব ইনিংস খেললেও বোলিংয়ে বেশ রান দিয়ে ফেলতেন। রাজ্য দলের পক্ষে ৩৫.৮১ গড়ে ৯২ উইকেট ও ২৮.০০ গড়ে ১৫৪০ রান তুলেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন মরিস সিভার্স। ৪ ডিসেম্বর, ১৯৩৬ তারিখে ব্রিসবেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৩৭ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।
১৯৩৫-৩৬ মৌসুমে ভিক রিচার্ডসনের নেতৃত্বাধীন অস্ট্রেলিয়া দলের সদস্যরূপে দক্ষিণ আফ্রিকা গমন করেন। তবে, ক্ল্যারি গ্রিমেট ও বিল ও’রিলির ন্যায় বিশ্বখ্যাত স্পিনারদ্বয়ের উপস্থিতিতে তাকে কোন টেস্টে অংশগ্রহণের জন্যে ডাকা হয়নি। ঐ সময়ে তিনি কেবলমাত্র সাতটি প্রথম-শ্রেণীর উইকেট পেয়েছিলেন।
১৯৩৬-৩৭ মৌসুমে গাবি অ্যালেনের নেতৃত্বাধীন এমসিসি দল অস্ট্রেলিয়া সফরে আসে। সিরিজের প্রথম তিন টেস্টে অংশগ্রহণের সুযোগ হয় তার। তবে, বাজে ব্যাটিংয়ের কারণে স্বাগতিক দল ব্রিসবেন ও সিডনি টেস্টে পরাভূত হয়েছিল। এক্ষেত্রে মরিস সিভার্সও ব্যাট কিংবা বল হাতে কোন প্রভাব ফেলতে পারেননি।
মেলবোর্নের তৃতীয় টেস্টে উল্টো প্রতিক্রিয়া ঘটে। এক্ষেত্রে আবহাওয়া বিরূপ প্রভাব ফেলে। নিষ্প্রাণ পিচের প্রথমে দিন অস্ট্রেলিয়া বেশ নাকানিচুবানি খায়। ডোনাল্ড ব্র্যাডম্যান ২০০/৯ তুলে নিজেদের ইনিংস ঘোষণা করেন। ইংল্যান্ড দল মাঠে নামে। পিচে তখন অপ্রত্যাশিতভাবে বাউন্স হচ্ছিল। সিভার্সেরও তখন বেশ সুবিধে হয়। সফরকারীরা মাত্র ৭৬/৯ তুলে ইনিংস ঘোষণা করে। সিভার্স ৫/২১ নিয়ে ব্যক্তিগত সেরা বোলিং পরিসংখ্যান দাঁড় করিয়েছিলেন। এরপর ব্র্যাডম্যান নিচেরসারির ব্যাটসম্যানদেরকে আগে পাঠান। নিজে করেন ২৭০ রান। অস্ট্রেলিয়া খেলায় ৩৬৫ রানে জয়লাভ করে ও অপর দুই টেস্টে জয় পেয়ে অ্যাশেজ অক্ষত রাখতে সক্ষম হয়। এ সিরিজে ১৭.৮৮ গড়ে নয় উইকেট নিয়ে দলের বোলিং গড়ে শীর্ষস্থান দখল করেন। মেলবোর্ন টেস্টে প্রাণান্তকর চেষ্টা সত্ত্বেও মরিস সিভার্সকে ইংল্যান্ড গমন করা থেকে বিরত রাখা হয়। এরপর আর তাকে টেস্ট ক্রিকেটে অংশগ্রহণ করতে দেখা যায়নি।
১৯৪৬ সালের পূর্ব-পর্যন্ত ক্রিকেট খেলতে থাকেন। প্রথম একাদশে খেলে ১৬ ঊর্ধ্ব গড়ে ২৭০টি উইকেট লাভ করেন। ১০ মে, ১৯৬৮ তারিখে ৫৬ বছর বয়সে হৃদযন্ত্রক্রীয়ায় আক্রান্ত হয়ে ভিক্টোরিয়ার ব্রান্সউইক এলাকার হাসপাতালে মরিস সিভার্সের দেহাবসান ঘটে।
মার্ক হথর্ন

মার্ক হথর্ন (; জন্ম: ১৬ সেপ্টেম্বর, ১৯৬২) উত্তর আয়ারল্যান্ডের বেলফাস্ট এলাকায় জন্মগ্রহণকারী প্রথিতযশা আইরিশ আন্তর্জাতিক ক্রিকেট আম্পায়ার। ২৮ মে, ২০১১ তারিখে আয়ারল্যান্ড বনাম পাকিস্তানের মধ্যকার সিরিজের প্রথম একদিনের আন্তর্জাতিকের মাধ্যমে প্রথমবারের মতো খেলার পরিচালনায় অগ্রসর হন। ১৩ মার্চ, ২০১২ তারিখে নেদারল্যান্ডস বনাম কানাডার মধ্যকার আইসিসি বিশ্ব টুয়েন্টি২০ বাছাইপর্বের খেলা পরিচালনার মাধ্যমে টুয়েন্টি২০ আন্তর্জাতিকে প্রথমবারের মতো আম্পায়ারিত্ব করেন।
জানুয়ারি, ২০১৮ সালে অনূর্ধ্ব-১৯ ক্রিকেট বিশ্বকাপে সতেরো জন আম্পায়ারের অন্যতম হিসেবে খেলা পরিচালনা করার জন্যে মনোনয়ন দেয়া হয়। ফেব্রুয়ারি, ২০১৯ সালে ক্রিকেট ওয়েস্ট ইন্ডিজের সাথে ক্যারিবীয় অঞ্চলে আম্পায়ার বিনিময় প্রকল্পে খেলা পরিচালনার জন্যে মনোনীত হন। একই মাসে রোজিওর উইন্ডসর পার্কে ত্রিনিদাদ ও টোবাগো বনাম উইন্ডওয়ার্ড আইল্যান্ডসের মধ্যকার রিজিওনাল ফোর ডে কম্পিটিশনের খেলাটি পরিচালনা করেছিলেন।
এপ্রিল, ২০১৯ সালে ক্রিকেট আয়ারল্যান্ড কর্তৃক চারজন আম্পায়ারের একজন হিসেবে তাকে পুরো মৌসুমের জন্যে নিযুক্তি প্রদান করা হয়। এরফলে এবারই প্রথমে ক্রিকেট আয়ারল্যান্ড কর্তৃক এ ধরনের পদক্ষেপ গ্রহণ করা হয়।
ইথান কার্টার ৩

মাইকেল হান্টার হাট্টার (জন্ম মার্চ ১৮, ১৯৮৩) একজন আমেরিকান পেশাদার কুস্তিগির বর্তমানে তিনি ডাব্লিউডাব্লিউই এর সাথে যুক্ত আছেন, যেখানে তিঞ্জ র ব্র‍্যান্ডের হয়ে ইসি৩ নামে কুস্তি লড়েন।
তিনি বেশি পরিচিত টোটাল ননস্টপ একশন রেসলিং/ইমপ্যাক্ট রেসলিং এর জন্য, যেখানে তিনি ইথান কার্টার ৩ নামে কুস্তি লড়তেন। ইমপ্যাক্ট রেসলিং এ তিনি দুইবার টিএনএ ওয়ার্ল্ড হেভিওয়েট চ্যাম্পিয়নশিপ এবং একবার ইমপ্যাক্ট গ্র‍্যান্ড চ্যাম্পিয়নশিপ জিতেছেন। জুলাই ২০০৯ সালে তিনি ডাব্লিউডাব্লিউই এর সাথে চুক্তি করেন, যেখানে তিনি ডেরিক ব্যাট্টম্যান ডাব্লিউডাব্লিউই এর উন্নয়ন ক্ষেত্র ফ্লোরিডা চ্যাম্পিয়নশিপ রেসলিং (এফসিডাব্লিউ) এ কুস্তি লড়া শুরু করেন। তিনি তার প্রথম বারে এনএক্সটি এর চতুর্থ সিসনে কুস্তি লড়েছেন। তিনি ২০১৮ সালে আবারও ডাব্লিউডাব্লিউই এর উন্নয়ন ক্ষেত্র এনএক্সটি তে কুস্তি লড়া শুরু করেন। তিনি ফেব্রুয়ারি ২০১৯ এ মেইন রোস্টারে জায়গা পান যেখানে তিনি চারবার ডাব্লিউডাব্লিউই ২৪/৭ চ্যাম্পিয়নশিপ জিতেছেন।
হেমন্ত (চলচ্চিত্র)

হেমন্ত হল ২০১৬ সালে মুক্তিপ্রাপ্ত একটি বাংলা ড্রামা থ্রিলার চলচ্চিত্র। ছবিটি পরিচালনা করেন অঞ্জন দত্ত। ছবিতে নামভূমিকায় অভিনয় করেন পরমব্রত চট্টোপাধ্যায় এবং অন্যান্য মুখ্য চরিত্রে অভিনয় করেন যীশু সেনগুপ্ত, পায়েল সরকার, গার্গী রায়চৌধুরী, শাশ্বত চট্টোপাধ্যায় ও শান্তিলাল মুখোপাধ্যায়। বর্তমান যুগের একটি নামী বাংলা প্রযোজনা সংস্থার প্রেক্ষাপটে নির্মিত এই ছবিটি উইলিয়াম শেকসপিয়রের ট্র্যাজেডি "হ্যামলেট" অবলম্বনে নির্মিত।
ছবিটি একটি বাংলা চলচ্চিত্র প্রযোজনা সংস্থার প্রেক্ষাপটে নির্মিত। ছবির নায়ক হেমন্ত সেন (পরমব্রত চট্টোপাধ্যায়) অল্প বয়সেই মার্কিন যুক্তরাষ্ট্রে চলচ্চিত্র নিয়ে পড়াশোনা করতে যান। সেখানে চলচ্চিত্র পরিচালনার প্রশিক্ষণ গ্রহণের পর দেশে ফিরে তিনি জানতে পারেন যে, তার বাবা তিন বছর আগেই মারা গিয়েছেন এবং তার কাকা কল্যাণ সেনের (শাশ্বত চট্টোপাধ্যায়) সঙ্গে তার মা গায়ত্রী সেন (গার্গী রায়চৌধুরী) একটি অবৈধ সম্পর্কে জড়িয়ে পড়েছেন।
"দ্য টাইমস অফ ইন্ডিয়া" পত্রিকার শময়িতা চক্রবর্তী ছবিটিকে ৩ রেটিং দেন। তিনি পরমব্রত চট্টোপাধ্যায়, যীশু সেনগুপ্ত, শাশ্বত চট্টোপাধ্যায় ও সাগ্নিক চট্টোপাধ্যায়ের অভিনয়ের প্রশংসা করলেও গল্পে প্রেত চরিত্রটির অনুপস্থিতির বিরূপ সমালোচনা করেন।
কুমিল্লা সদর দক্ষিণ থানা

কুমিল্লা সদর দক্ষিণ থানা বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি থানা।
কুমিল্লা সদর দক্ষিণ উপজেলার ৬টি ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন।
বিজয়পুর ইউনিয়ন

বিজয়পুর বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
কুমিল্লা সদর দক্ষিণ উপজেলার উত্তর-পশ্চিমাংশে বিজয়পুর ইউনিয়নের অবস্থান। এ ইউনিয়নের পূর্বে চৌয়ারা ইউনিয়ন; দক্ষিণে বারপাড়া ইউনিয়ন; পশ্চিমে বরুড়া উপজেলার শিলমুড়ি উত্তর ইউনিয়ন, ভবানীপুর ইউনিয়ন ও কুমিল্লা আদর্শ সদর উপজেলার কালিরবাজার ইউনিয়ন; উত্তরে কুমিল্লা সেনানিবাস ও কুমিল্লা আদর্শ সদর উপজেলার দুর্গাপুর দক্ষিণ ইউনিয়ন এবং উত্তর-পূর্বে কুমিল্লা সিটি কর্পোরেশন অবস্থিত।
বিজয়পুর ইউনিয়ন কুমিল্লা সদর দক্ষিণ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। এই ১নং ইউনিয়ন পরিষদ ভবন মধ্যম বিজয়পুর অবস্থিত।
মধ্যম বিজয়পুর শিবের বাজার
বেলতলী বাজার 
তানভীর হোসেন পারভেজ
চৌয়ারা ইউনিয়ন

চৌয়ারা বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
১২ বর্গ কিলোমিটার
লোক সংখ্যা : ২৭,২৫৫ জন
ভোটার সংখ্যা : ১৭২৭৬ জন
পুরুষ : ১৪,৮৩৬ জন
মহিলা : ১২,৪১৯ জন
কুমিল্লা সদর দক্ষিণ উপজেলার উত্তর-মধ্যাংশে চৌয়ারা ইউনিয়নের অবস্থান। এ ইউনিয়নের পশ্চিমে বিজয়পুর ইউনিয়ন, দক্ষিণে বারপাড়া ইউনিয়ন ও জোড়কানন পশ্চিম ইউনিয়ন, পূর্বে গলিয়ারা ইউনিয়ন ও কুমিল্লা আদর্শ সদর উপজেলার জগন্নাথপুর ইউনিয়ন এবং উত্তরে কুমিল্লা সিটি কর্পোরেশন অবস্থিত।
চৌয়ারা ইউনিয়নে মোট ৯ টি ওয়ার্ড রয়েছে।
চৌয়ারা ইউনিয়ন কুমিল্লা সদর দক্ষিণ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
 আইডিয়াল ইসলামিক স্কুল
চৌয়ারা বাজার
১.সলিম উল্লাহ,রামচন্দ্রপুর(কাশ্মীরি গ্রুপ) 
২.তরিক উল্লাহ, রামচন্দ্রপুর(কাশ্মীরি গ্রুপ) 
৩.ছফি উল্লাহ, রামচন্দ্রপুর(কাশ্মীরি গ্রুপ)
গলিয়ারা ইউনিয়ন

গলিয়ারা বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
কুমিল্লা সদর দক্ষিণ উপজেলার উত্তর-পূর্বাংশে গলিয়ারা ইউনিয়নের অবস্থান। এ ইউনিয়নের দক্ষিণে জোড়কানন পূর্ব ইউনিয়ন ও জোড়কানন পশ্চিম ইউনিয়ন, পশ্চিমে চৌয়ারা ইউনিয়ন, উত্তরে কুমিল্লা আদর্শ সদর উপজেলার জগন্নাথপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
গলিয়ারা ইউনিয়ন কুমিল্লা সদর দক্ষিণ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
১.জঙ্গলপুর নূরানী তালিমুল কোরআন মাদ্রাসা, জঙ্গলপুর। 
২.জঙ্গলপুর সরকারি প্রাথমিক বিদ্যালয়, জঙ্গলপুর।
৩.ইকরা(পড়)পাঠাগার, জঙ্গলপুর কেন্দ্রীয় জামে মসজিদ,জঙ্গলপুর।
৪)কোমাল্লা মাধ্যমিক বিদ্যালয়
৫)কনেশতলা মাধ্যমিক বিদ্যালয়
৬)গলিয়ারা সরকারি প্রাঃ বিদ্যালয়
৭)কোমাল্লা সরকারি প্রাঃ বিদ্যালয়
৮)একবালিয়া সরকারি প্রাঃ বিদ্যালয়
৯)খেয়াইশ সরকারি প্রাঃ বিদ্যালয়
১০) কনেশতলা সরকারি প্রাঃ বিদ্যালয়
১১)রামধনপুর মহিলা মাদ্রাসা
১২)কলেশতলা দাখিল মাদ্রাসা
১৩)সোনালি শিশু বিদ্যা নিকেতন
১৪)ইডেন একাডেমী কিন্ডার গার্টেন
চৌয়ারা বাজার থেকে,CNG র মাধ্যমে।
১.জঙ্গলপুর চৌমুহনী, জঙ্গলপুর।
২.ভাটেরা চৌমুহনী, ভাটেরা জঙ্গলপুর।
২) লক্ষীপুর বাজার
৩)কনেশতলা বাজার
৪)গলিয়ারা ইউনিয়ন পরিষদ সংলগ্ন বাজার